គម្រោងការណ៍របស់ស្រមោចតូច

Candice Dingwall

Telri Stoop

ស្រមោចតូចចូលចិត្តអាន។ ស្រមោចតូចតែងត្រូវមិត្តរំខាន ដោយចំអកថា «ស្រមោចមិនត្រូវអានទេ។ ស្រមោចមិនដែលទំនេរ ត្រូវរកចំណី។ ស្រមោចត្រូវឃ្មាតខ្មីប្រមូលស្បៀងអាហារ ដែលពួកគេត្រូវការ»។

ស្រមោចតូចអានពេញមួយថ្ងៃ ស្រមោចតូចមិនចេះធុញអី អានហើយអានទៀត។

ស្រមោចផ្សេងៗប្រមូលចំណី ដោយមិនសំចៃយកទៅទុកក្នុងឃ្លាំងសម្រាប់ស៊ីនៅរដូវរងា។

ប៉ាម៉ាក់របស់ស្រមោចតូចខឹងវាខ្លាំងណាស់ ដែលជាហេតុនាំឱ្យស្រមោចតូចមានអារម្មណ៍មិនសប្បាយចិត្ត។

នៅរដូវស្លឹកឈើជ្រុះ ស្រមោចទាំងនោះប្រមូលចំណីយកទៅទុកក្នុងឃ្លាំងក្រោមដី។

ស្ដេចស្រមោចចង់ឱ្យមានស្បៀងគ្រប់គ្រាន់ ដូច្នេះហើយ ស្រមោចទាំងអស់ត្រូវរួសរាន់ប្រឹងប្រែងដើម្បី រកស្បៀងបន្ថែម។

ស្រមោចតូចចាប់ផ្ដើមស្រែក អំពីកន្លែងមួយដែលវាបានអានថា «ភោជនីយដ្ឋានជាកន្លែង​ដែល​ពួកយើងត្រូវការ។ មនុស្ស​ទៅទីនោះដើម្បីរក​អាហារ។ គេនិយាយបែបនេះណានៅក្នុងសៀវភៅដែលខ្ញុំបានអាន។»

ស្រមោចទាំងអស់បានដើរជាក្បួន។ ពួកវាដើរមិនទម្រន់រហូតដល់ព្រះអាទិត្យលិច។

ហើយ ស្រមោចតូចបាននិយាយថា «ន៎ុះន៏ មានហាងអាហារមួយ!»។

ស្រមោចទាំងអស់បានដើរជាជួរៗ ដោយមានកាន់ប៊ឺហ្គឺ និងមាននំដទៃទៀតផងដែរ។​

ពេលដែលពួកគេត្រលប់មកវិញ ស្ដេចស្រមោចសប្បាយចិត្តណាស់។ ឃ្លាំងស្បៀងគឺពេញហើយ។ ពួកគេស្រែកសាទរយ៉ាងខ្លាំង។

ប៉ាម៉ាក់ស្រមោចតូចឱបកូនយ៉ាងណែន។

ប្អូនស្រីស្រមោចតូចបានកាន់ដៃវា ហើយនិយាយថា «ឥឡូវ ខ្ញុំយល់ហើយ! រឿងដែលបងចូលចិត្តអានសៀវភៅ... វាធ្វើឱ្យខ្ញុំចង់អានដែរ»។​

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Little Ant's Big Plan, author: Candice Dingwall, Telri Stoop . illustrator: Steven McKimmie. Published by Book Dash, http://bookdash.org/ © Book Dash. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/